**Zmluva o dielo**

uzavretá podľa § 536 a nasl. zákona č. 513/1991 Zb. Obchodného zákonníka v znení neskorších predpisov

(ďalej len „**Zmluva**“)

medzi nasledovnými zmluvnými stranami:

1. **Objednávateľ**:

Názov:

Sídlo:

Zastúpený:

IČO:

DIČ:

Bankové spojenie:

Č. účtu:

(ďalej ako „**Objednávateľ**“)

a

1. **Zhotoviteľ**:

Názov/Obchodné meno:

Sídlo:

Zastúpený:

IČO:

DIČ:

Bankové spojenie:

Č. účtu:

Zápis v registri:

(ďalej ako „**Zhotoviteľ**“ a spolu s Objednávateľom ako „**zmluvné strany**“)

***Preambula***

1. Táto zmluva sa uzatvára ako výsledok verejného obstarávania v zmysle zákona č. 343/2015 Z. z. o verejnom obstarávaní a o zmene doplnení niektorých zákonov v znení neskorších predpisov (ďalej len „ZVO“). Objednávateľ na obstaranie predmetu tejto zmluvy použil postup verejného obstarávania zákazky s nízkou hodnotou podľa § 117 ZVO.

**Čl. I**

**Predmet Zmluvy**

1. Predmetom tejto Zmluvy je záväzok Zhotoviteľa na svoje náklady a vlastné nebezpečenstvo, v dojednanom čase a podľa podmienok dohodnutých v tejto Zmluve vykonať pre Objednávateľa podľa pokynov Objednávateľa dielo, ktorým je vypracovanie územnoplánovacej dokumentácie s názvom: „***Územný plán obce Hviezdoslavov - Zmeny a doplnky č. 06/2021“***“ (ďalej len „**Dielo**“), za čo sa Objednávateľ zaväzuje po prevzatí riadne a včas zhotoveného Diela, resp. každej jeho jednotlivej časti podľa dojednaných etáp prác na Diele, zaplatiť Zhotoviteľovi príslušnú cenu Diela v zmysle platobných podmienok dohodnutých v tejto Zmluve.

**Čl. II**

**Rozsah prác na Diele a jeho požadované vlastnosti**

1. Zmluvné strany sa dohodli, že Dielo bude na základe tejto Zmluvy vypracované v nasledovných štyroch etapách:
2. Dokumentácia na prerokovanie v zmysle zákona č. 50/1976 Zb
3. Oznámenie o strategickom dokumente
4. Dokumentácia na preskúmanie podľa § 25 stavebného zákona
5. Čistopis

1. Zhotoviteľ sa zaväzuje vypracovať a dodať Objednávateľovi Dielo s náležitou odbornou

starostlivosťou v súlade s príslušnými právnymi predpismi SR v platnom znení, pričom toto Dielo bude obsahovať textovú a grafickú časť podľa článku II tejto Zmluvy a podľa podmienok uvedených vo výzve na predkladanie ponúk a ich prílohách.

1. Zmluvné strany sa dohodli, že Objednávateľ poskytne Zhotoviteľovi pri zhotovovaní Diela podľa tejto Zmluvy súčinnosť, vyhotoví návrh Grafickej časti Diela v súlade s článkom II. tejto Zmluvy a predloží tento návrh Zhotoviteľovi na záverečnú verifikáciu a autorizáciu, a to v termíne najneskôr 3dni pred termínmi uvedenými v čl. III. ods. 1. tejto Zmluvy. Za takto záverečne verifikovaný a autorizovaný návrh Grafickej časti Diela Zhotoviteľ zodpovedá Objednávateľovi, akoby ho vyhotovil sám. Objednávateľ sa zaväzuje počas vyhotovovania návrhu Grafickej časti Diela v súlade s týmto ustanovením Zmluvy ho priebežne konzultovať so Zhotoviteľom.
2. Táto Zmluva sa uzatvára so zámerom aktualizovať v súčasnosti platný a záväzný Územný

plán Obce Hviezdoslavov schválený v roku 2008 vvznení jeho Zmien a doplnkov a to

v nasledovných etapách a s nasledovnou požadovanou formou a obsahom spracovania:

1. Dokumentácia na prerokovanie v zmysle zákona č. 50/1976 Zb:
* v tlačenej forme 3-krát textová časť a 3-krát grafická časť (priesvitky),
* v elektronickej forme textová časť vo formáte DOC a PDF a grafická časť vo formáte JPG a PDF.
1. Oznámenie o strategickom dokumente:
* v tlačenej forme 1-krát textová časť,
* v elektronickej forme textová časť vo formáte DOC.
1. Dokumentácia na preskúmanie podľa § 25 Stavebného zákona:
* v tlačenej forme 2-krát textová časť a 2-krát grafická časť (priesvitky),
* v elektronickej forme textová časť vo formáte DOC a PDF a grafická časť vo formáte JPG a PDF.
1. Čistopis:
* v tlačenej forme 4-krát textová časť a 4-krát grafická časť (priesvitky),
* v elektronickej forme textová časť vo formáte DOC a PDF a grafická časť vo formáte JPG a PDF.

A/ Textová časť diela musí obsahovať:

1. Údaje o dokumentácii, obstarávateľovi a spracovateľovi,

2. Úpravu smernej časti

3. Zmeny a doplnky záväznej časti,

4. Návrh regulatívov a to v rozsahu zodpovedajúcom návrhu zmien a doplnkov

B/ Grafická časť diela musí obsahovať tieto výkresy:

1.1. Komplexný výkres priestorového usporiadania a funkčného využívania územia M 1:5000

1.2. Komplexný výkres priestorového usporiadania a funkčného využívania územia – záväzná časť riešenia M 1:5000

2.1. Výkres riešenia verejného technického vybavenia (návrh koncepcie riešenia vodného hospodárstva) M 1:5000

2.2. Výkres riešenia verejného technického vybavenia (návrh koncepcie riešenia energetiky) M 1:50003.

3. Výkres ochrany prírody a tvorby krajiny (vrátane prvkov územného systému ekologickej stability) M 1:5000

4. Výkres perspektívneho použitia poľnohospodárskej pôdy a lesnej pôdy na nepoľnohospodárske účely M 1:5000,

a to v rozsahu zodpovedajúcom návrhu zmien a doplnkov.

C/ Oznámenie o strategickom dokumente musí obsahovať:

1. Základné údaje o obstarávateľovi
2. Základné údaje o strategickom dokumente
3. Základné údaje o predpokladaných vplyvoch strategického dokumentu na životné prostredie vrátane zdravia
4. Dotknuté subjekty
5. Doplňujúce údaje
6. Miesto a dátum vypracovania oznámenia
7. Potvrdenie správnosti údajov

**Čl. III**

**Čas a miesto plnenia**

1. Zhotoviteľ sa zaväzuje zhotoviť a odovzdať jednotlivé časti Diela podľa jednotlivých etáp prác podľa článku II ods. 1 a 4 tejto Zmluvy v nasledovných termínoch:
2. Dokumentácia na prerokovanie v zmysle zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov:

 do 4 mesiacov odo dňa nadobudnutia účinnosti tejto Zmluvy;

1. Oznámenie o strategickom dokumente v zmysle zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení:

do 14 dní od ukončenia etapy I.;

1. Dokumentácia na preskúmanie (podľa §25 stavebného zákona)

 do do 20 pracovných dní od ukončenia procesu prerokovania

 návrhu (od spracovania vyhodnotenia stanovísk a pripomienok

 odborne spôsobilou osobou na obstarávanie ÚPP a ÚPD);

1. Čistopis

 do 1 mesiaca od schválenia dokumentácie v Zastupiteľstve obce;

1. V prípade, že stanovené termíny jednotlivých etáp nebudú môcť byť z objektívnych príčin dodržané, termíny budú o zmenu upravené a potvrdené obidvomi zmluvnými stranami v dodatku k tejto Zmluve.
2. Zhotoviteľ sa zaväzuje riadne odovzdať Objednávateľovi Dielo podľa podmienok tejto Zmluvy v mieste sídla Objednávateľa, o čom si zmluvné strany vždy spíšu odovzdávací a preberací protokol.
3. Odovzdaním Diela Objednávateľovi prechádzajú všetky práva na šírenie a nakladanie s Dielom na Objednávateľa.
4. Zmluvné strany sa dohodli, že v prípade ak Zhotoviteľ Dielo neodovzdá Objednávateľovi riadne a včas podľa jednotlivých etáp prác podľa tejto Zmluvy, zaväzuje sa Zhotoviteľ v prípade jej uplatnenia zo strany Objednávateľa zaplatiť Objednávateľovi zmluvnú pokutu vo výške 0,05 % z dohodnutej ceny Diela za každý, aj začatý deň omeškania. Uplatnením si zmluvnej pokuty nie je dotknuté právo Objednávateľa na náhradu škody v zmysle príslušných právnych predpisov. Zmluvné strany prehlasujú, že výšku zmluvnej pokuty považujú za primeranú, pretože pri rokovaniach o dohode o výške zmluvnej pokuty prihliadali na hodnotu a význam touto zmluvnou pokutou zabezpečovanej zmluvnej povinnosti.

**Čl. IV**

**Cena Diela**

1. Cena Diela je zmluvnými stranami dohodnutá podľa etáp jeho vypracúvania nasledovným spôsobom:

1. Dielo v etape I.(dokumentácia na prerokovanie)

cena bez DPH: ...,.. EUR

cena s DPH: ...,.. EUR

1. Dielo v etape II.(oznámenie o strategickom dokumente)

cena bez DPH: ...,.. EUR

cena s DPH: ...,.. EUR

1. Dielo v časti (dokumentácia na preskúmanie)

cena bez DPH: ...,.. EUR

cena s DPH: ...,.. EUR

1. Dielo v časti (čistopis)

cena bez DPH: ...,.. EUR

cena s DPH: ...,.. EUR

Celková cena Diela bez DPH: ...,.. EUR

**Celková cena Diela s DPH**: **...,.. EUR**

**(slovom .....)**

1. Objednávateľ sa zaväzuje zaplatiť Zhotoviteľovi za vykonanie Diela príslušnú cenu podľa ods. 1 tohto článku**,** v splátkach podľa ods. 1 tohto článku, prevodom na účet Zhotoviteľa uvedený v záhlaví Zmluvy, a to do 30 kalendárnych dní od doručenia jednotlivej faktúry po každej dokončenej etape prác na Diele zo strany Zhotoviteľa.
2. V zmluvnej cene Diela sú zahrnuté už všetky náklady Zhotoviteľa na zhotovenie Diela.
3. Objednávateľ neposkytuje na základe tejto Zmluvy Zhotoviteľovi žiadny finančný preddavok.
4. Cena Diela je celková, úplná, pevná a nemenná. Cena Diela môže byť zmenená iba písomným očíslovaným dodatkom podpísaným oboma zmluvnými stranami. Vylučuje sa možnosť zmeny ceny Diela počas plnenia Zmluvy z iných dôvodov ako: z dôvodu zmeny sadzby DPH, alebo iných legislatívnych zmien.
5. Zhotoviteľ predloží Objednávateľovi po odovzdaní každej časti Diela podľa jednotlivých etáp prác, faktúru so všetkými náležitosťami daňového dokladu.
6. V prípade, že faktúra nebude obsahovať všetky náležitosti daňového dokladu, Objednávateľ je oprávnený vrátiť faktúru  Zhotoviteľovi na doplnenie alebo prepracovanie. V tomto prípade sa zastaví plynutie lehoty splatnosti a nová lehota splatnosti začne plynúť doručením opravenej faktúry.

**Čl. V**

**Vlastnícke právo a nebezpečenstvo škôd k zhotovenému Dielu**

1. Vlastnícke právo k zhotovenému Dielu prechádza na Objednávateľa zaplatením ceny za Dielo. Nebezpečenstvo škôd prechádza na Objednávateľa prevzatím Diela.
2. Zhotoviteľ je povinný vysporiadať všetky vlastnícke a licenčné práva viažuce sa na Dielo.
3. Zhotoviteľ momentom prevzatia Diela Objednávateľom bezodplatne prevádza na Objednávateľa všetky práva viažuce sa k Dielu, resp. poskytuje Objednávateľovi trvalú, výhradnú a neobmedzenú, bez osobitného súhlasu Zhotoviteľa prevoditeľnú licenciu (súhlas) na používanie Diela tak, že Objednávateľ je výlučne a neobmedzene oprávnený Dielo nerušene a neobmedzene aplikovať, užívať, požívať, šíriť, rozmnožovať, prepracovať, spracovať, adaptovať, ďalej vyvíjať, nakladať alebo disponovať s ním bez osobitného súhlasu Zhotoviteľa na účel vyplývajúci zo Zmluvy, prípadne v rovnakom rozsahu práva previesť či poskytnúť čiastočne alebo v celosti tretej strane a to aj vtedy, ak táto Zmluva zanikne alebo sa zruší pred úplným vykonaním Diela Zhotoviteľom.

**Čl. VI**

**Ďalšie povinnosti zmluvných strán**

1. Zhotoviteľ vykonáva Dielo na svoje náklady a na svoje nebezpečenstvo.
2. Zhotoviteľ je povinný realizovať obsah dohodnutého Diela v súčinnosti s Objednávateľom.
3. Zhotoviteľ bude pri plnení predmetu Zmluvy postupovať v súlade so všeobecne záväznými predpismi, inými normami a s odbornou starostlivosťou.
4. Zmluvné strany sa zaväzujú, že obchodné a technické informácie, ktoré im boli zverené zmluvným partnerom, nesprístupnia tretím osobám bez jeho písomného súhlasu, alebo tieto informácie nepoužijú na iné účely ako na plnenia podmienok tejto Zmluvy, s výnimkou povinností vyplývajúcich zo všeobecne záväzných právnych predpisov.
5. Zhotoviteľ je povinný strpieť výkon kontroly /auditu/ overovania, v súvislosti so zhotovovaním Diela kedykoľvek, počas platnosti a účinnosti Zmluvy.
6. Objednávateľ má právo odstúpiť od Zmluvy, ak Zhotoviteľ neodovzdá Dielo riadne a včas, alebo ak má Dielo vady a tie neboli odstránené podľa ustanovení tejto Zmluvy. Objednávateľ má právo odstúpiť od Zmluvy tiež do zhotovenia Diela kedykoľvek, aj bez uvedenia dôvodu, avšak je povinný zaplatiť Zhotoviteľovi sumu, ktorá pripadá, na práce preukázateľne Zhotoviteľom už vykonané. Oznámenie o odstúpení sa uskutočňuje písomne a jeho doručením Zhotoviteľovi Zmluva zaniká.
7. Zhotoviteľ je oprávnený vykonať práce nad rozsah dohodnutý v tejto Zmluve až na základe predchádzajúcej dohody zmluvných strán uzatvorenej vo forme písomného očíslovaného dodatku k tejto Zmluve, v ktorom si zmluvné strany dohodnú rozsah naviac prác, ich termín realizácie, výšku ceny za ich vykonanie a spôsob úhrady, resp. iné podmienky potrebné pre realizáciu naviac prác. Objednávateľ je povinný zaplatiť Zhotoviteľovi za vykonané práce až po platnom uzatvorení písomného dodatku k tejto Zmluve a ich riadnom a včasnom vykonaní. Zhotoviteľ nie je oprávnený začať vykonávať práce naviac bez predchádzajúceho písomného dodatku k tejto Zmluve.

**Čl. VII**

**Zodpovednosť Zhotoviteľa**

1. Zhotoviteľ je povinný postupovať pri zhotovovaní Diela a jeho jednotlivých častí s odbornou starostlivosťou, za striktného dodržiavania všetkých pre realizáciu Diela do úvahy prichádzajúcich všeobecne záväzných právnych predpisov SR a EÚ, iných podzákonných predpisov, normatívnych správnych aktov, individuálnych správnych aktov, technických noriem, podmienok dohodnutých v Zmluve, a podľa požiadaviek a pokynov Objednávateľa lege artis.
2. Zhotovitel’ zodpovedá za to, že Dielo (každá jeho časť) je zhotovené v najvyššej kvalite podľa požiadaviek uvedených v tejto Zmluve, bez vád a nedorobkov.
3. Zhotoviteľ zodpovedá za vady, ktoré má Dielo alebo ktorákoľvek jeho časť v čase jeho riadneho protokolárneho odovzdania a prevzatia Objednávateľom a za vady, ktoré sa vyskytnú v záručnej dobe.
4. Záruka v rámci plynutia záručnej doby sa vzťahuje na všetky vlastnosti Diela, najmä na jeho vecnú a obsahovú úplnosť a správnosť, zákonnosť priebehu a procesu jeho zhotovovania, technickú a odbornú bezchybnosť.
5. Zhotoviteľ zodpovedá za škodu na Diele spôsobenú vlastným konaním počas svojich pracovných postupov, ako aj za škodu spôsobenú tými, ktorých použil na realizáciu Diela a  za škody s tým súvisiace. Pokiaľ Zhotoviteľ použije na vykonanie Diela alebo jeho časti tretie osoby, v plnej miere zodpovedá za ich činnosť, akoby túto vykonával sám.
6. Dielo má vady, ak Dielo alebo jeho ktorákoľvek časť, nezodpovedá rozsahu alebo kvalite vymedzenej v tejto Zmluve, právnym predpisom alebo legislatívnym požiadavkám,  alebo je zhotovené postupom Zhotoviteľa, ktorý nezodpovedá požiadavkám kladeným na Dielo alebo jeho časť.
7. Objednávateľ je oprávnený neprevziať Dielo alebo jeho časť, ktoré nie je vykonané riadne a odovzdané včas podľa podmienok určených v Zmluve. V takom prípade Objednávateľ nie je povinný prevziať Dielo.
8. Oznámenie vád a nedorobkov v záručnej dobe musí byť podané písomne bez zbytočného odkladu potom, čo vady a nedorobky Objednávateľ zistil, najneskôr v lehote 5 pracovných dní odo dňa zistenia vád a nedorobkov.
9. Zmluvné strany sa dohodli, že ak Zhotoviteľ nedoplní alebo neprepracuje Dielo alebo jeho časť (neodstráni vady a nedorobky) vôbec alebo v lehote najneskôr do 10 kalendárnych dní odo dňa doručenia výzvy Objednávateľa Zhotoviteľovi, Zhotoviteľ zaplatí Objednávateľovi jednorazovú zmluvnú pokutu vo výške 5 % z ceny Diela, splatnú v lehote do 3 pracovných dní odo dňa doručenia výzvy Objednávateľa na zaplatenie zmluvnej pokuty spolu s faktúrou. Zmluvné strany prehlasujú, že považujú dohodnutú výšku zmluvnej pokuty za primeranú vzhľadom na charakter a povahu zmluvnou pokutou zabezpečovanej povinnosti Zhotoviteľa a cenu Diela.
10. Zhotovitel’ nezodpovedá za vady, ktoré boli spôsobené použitím podkladov prevzatých od Objednávateľa a:

a/ ak Zhotovitel’ ani pri vynaložení všetkej odbornej starostlivosti a úsilia nemohol zistiť ich nevhodnosť alebo

b/ ak na ich nevhodnosť preukázateľne písomne upozornil Objednávateľa a Objednávateľ na ich použití napriek tomu trval.

1. Ostatné nároky zo zodpovednosti Zhotoviteľa za akosť, množstvo a kvalitu Diela sa uplatnia v zmysle platných ustanovení o náhrade škody podľa zákona č. 513/1991 Zb. Obchodný zákonník v znení neskorších predpisov, ak nie je dohodnuté inak.
2. Uplatnením nárokov z vád Diela nie sú dotknuté nároky Objednávateľa na náhradu škody alebo na odstúpenie od Zmluvy.

**Čl. VIII**

**Záverečné ustanovenia**

1. Táto zmluva sa uzatvára na dobu určitú, a to odo dňa jej účinnosti do momentu odovzdania riadne a včas vykonaného Diela podľa podmienok tejto Zmluvy bez vád a nedorobkov.
2. Táto Zmluva nadobúda platnosť odo dňa jej podpísania obidvomi zmluvnými stranami a účinnosť dňom nasledujúcim po dni jej zverejnenia v zmysle § 47a zákona č. 40/1964 Zb. Občianskeho zákonníka v znení neskorších predpisov a podľa § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
3. Akékoľvek zmeny a doplnky tejto Zmluvy budú uskutočnené len písomnou formou a to dodatkom podpísaným obidvomi stranami.
4. Zmluvné vzťahy výslovne neupravené touto Zmluvou, alebo upravené len čiastočne sa budú riadiť príslušnými ustanoveniami zákona č. 513/1991 Zb. Obchodného zákonníka v znení neskorších predpisov a súvisiacimi všeobecne záväznými právnymi predpismi platnými v Slovenskej republike.
5. Zmluvné strany prehlasujú, že budú spolupracovať tak, aby bol predmet Zmluvy splnený v najlepšej možnej miere. Za týmto účelom sa budú zmluvné strany bez omeškania vzájomne informovať o všetkých okolnostiach, ktoré by bránili riadnemu splneniu predmetu Zmluvy.
6. Každá zo zmluvných strán sa zaväzuje, že neprevedie nijaké práva a povinnosti (záväzky) vyplývajúce z tejto Zmluvy, resp. ich časť na iný subjekt bez predchádzajúceho písomného súhlasu druhej zmluvnej strany. V prípade porušenia tejto povinnosti bude zmluva o prevode (postúpení) zmluvných záväzkov neplatná. V prípade porušenia tejto povinnosti jednou zo zmluvných strán, je druhá zmluvná strana oprávnená od zmluvy odstúpiť, a to s účinnosťou odstúpenia ku dňu, keď bolo písomné oznámenie o odstúpení od zmluvy doručené druhej zmluvnej strane.
7. Zhotoviteľ sa zaväzuje byť riadne zapísaný v registri partnerov verejného sektora po dobu trvania tejto Zmluvy, ak mu taká povinnosť vyplýva zo *zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov* (ďalej ako „**Zákon o RPVS**“). Zhotoviteľ sa zaväzuje zabezpečiť, aby jeho subdodávatelia v zmysle § 2 ods. 1 písm. a) bod 7 Zákona o RPVS boli riadne zapísaní v registri partnerov verejného sektora po dobu trvania subdodávateľskej zmluvy, ak im taká povinnosť vyplýva zo Zákona o RPVS. Zhotoviteľ je povinný na požiadanie Objednávateľa predložiť všetky zmluvy so svojimi subdodávateľmi. Porušenie ktorejkoľvek z povinností Zhotoviteľa podľa tohto ustanovenia Zmluvy je jej podstatným porušením a zakladá právo Objednávateľa na odstúpenie od tejto Zmluvy s právnymi účinkami ukončenia Zmluvy *ex tunc*, a/alebo právo Objednávateľa požadovať od Zhotoviteľa zaplatenie zmluvnej pokuty vo výške ceny Diela dohodnutej podľa tejto Zmluvy, čím nie je nijako dotknutý nárok Objednávateľa požadovať od Zhotoviteľa náhradu škody vzniknutej Objednávateľovi v dôsledku nesplnenia vyššie uvedených povinností Zhotoviteľa. Zmluvné strany prehlasujú, že výšku zmluvnej pokuty považujú za primeranú, pretože pri rokovaniach o dohode o výške zmluvnej pokuty prihliadali na hodnotu a význam touto zmluvnou pokutou zabezpečovanej zmluvnej povinnosti.
8. Zmluvné strany sa týmto zaväzujú, že budú dodržiavať záväzok mlčanlivosti na základe zákona č. 18/2018 Z. z. o ochrane osobných údajov v znení neskorších predpisov, ktorý sa vzťahuje na všetky citlivé informácie vrátane osobných údajov, s ktorými sa môže pri plnení svojich zmluvných povinností oboznámiť, a to v akejkoľvek forme (najmä písomnej, elektronickej, alebo ústnej). Zmluvné strany sa zaväzujú, že citlivé informácie alebo osobné údaje, s ktorými sa oboznámia, nebudú okrem povinností vyplývajúcich zo všeobecne záväzných právnych predpisov nijako zverejňovať, ani ich akoukoľvek formou reprodukovať alebo podávať ich akýmkoľvek tretím neoprávneným osobám.
9. Ak niektoré z ustanovení tejto Zmluvy je alebo sa stane neplatným či neúčinným, nedotýka sa to ostatných ustanovení tejto Zmluvy, ktoré zostávajú platné a účinné. Zmluvné strany sa v tomto prípade zaväzujú dohodou nahradiť neplatné alebo neúčinné ustanovenie novým platným a účinným ustanovením, ktoré najlepšie zodpovedá pôvodne zamýšľanému účelu neplatného alebo neúčinného ustanovenia.
10. V prípade, ak bude podľa tejto Zmluvy potrebné doručovať inej zmluvnej strane akúkoľvek písomnosť, doručuje sa táto písomnosť na adresu zmluvnej strany uvedenú v úvode Zmluvy, dokiaľ nie je zmena adresy písomne oznámená zmluvnej strane, ktorá písomnosť doručuje. V prípade, ak sa písomnosť aj pri dodržaní týchto podmienok vráti nedoručená, zmluvné strany si dohodli, že účinky doručenia nastávajú tretím dňom po vrátení zásielky zmluvnej strane, ktorá zásielku doručuje.
11. Zmluvné strany vyhlasujú, že sú si vedomé všetkých následkov vyplývajúcich z tejto Zmluvy, že ich zmluvná voľnosť nie je ničím obmedzená a že im nie sú známe okolnosti, ktoré by im bránili platne uzavrieť túto Zmluvu. V prípade, že taká okolnosť existuje zodpovedajú za škodu, ktorá vznikne druhej zmluvnej strane na základe tohto vyhlásenia.
12. Zmluvné strany prehlasujú, že sa s obsahom tejto Zmluvy oboznámili, porozumeli mu a túto Zmluvu uzavreli v slobodnej vôli. Taktiež prehlasujú, že túto Zmluvu neuzavreli za nápadne nevýhodných podmienok a preto ju na znak súhlasu potvrdzujú svojimi vlastnoručnými podpismi.
13. Táto Zmluva je vyhotovená v dvoch exemplároch, z ktorých každá zmluvná strana obdrží 1 originál.

V ...................., dňa ............... V ......................, dňa .............................

**Za Objednávateľa Za Zhotoviteľa**

|  |  |  |
| --- | --- | --- |
| ............................................... |  | ............................................... |